धनवापुर स्थित अजीत स्टेडियम में आयोजित 32वीं हरियाणा राज्यस्तरीय दिव्यांग जूडो चैंपियनशिप का रविवार को समापन हुआ। इसमें गुड़गांव के खिलाड़ियों को दबदबा रहा। दो कैटेगरी के तहत दो दिवसीय चैंपियनशिप आयोजित की गई, जिसमें दृष्टि बाधित एवं मूक-बधिर वर्ग में प्रदेशभर से 300 से अधिक खिलाड़ियों ने हिस्सा लिया। जूडो कोच महेंद्र सिंह ने बताया कि दूसरे दिन डेफ कैटेगरी के मुकाबले हुए। इसमें पुरुष सीनियर वर्ग में सोनीपत से रविंद्र पहले व हिसार से संदीप दूसरे स्थान पर रहे, जबकि महिला कैटेगरी में भिवानी की राज प्रथम व गुड़गांव की नेहा दूसरे स्थान पर रहीं। वहीं ब्वॉयज वर्ग के अंडर-14 आयुवर्ग के 30 किग्रा भार वर्ग में गुड़गांव का पारस प्रथम व जतिन द्वितीय, 35 किलोग्राम भारवर्ग में गुड़गांव का प्रवीन प्रथम व नूंह का अजरुद्दीन द्वितीय, 40 किलोग्राम भारवर्ग में हिसार का मोनू प्रथम व सिरसा का सन्नी द्वितीय, 45 किग्रा भारवर्ग में सिरसा का कुणाल प्रथम व पंचकूला का आर्यन द्वितीय, 50 किग्रा भारवर्ग में सिरसा का रमन प्रथम व सोनीपत का महेश द्वितीय, 50 प्लस किग्रा भारवर्ग में सिरसा का राहुल प्रथम व गुड़गांव का बिंटू द्वितीय स्थान पर रहा। लड़कियों के अंडर-14 आयुवर्ग के 30 किग्रा भारवर्ग में गुड़गांव की आयशा प्रथम, 35 किग्रा भारवर्ग में गुड़गांव की खुशी प्रथम, 40 किग्रा भारवर्ग में गुड़गांव की भारती प्रथम रहीं।